钦定古今图书集成/明伦汇编/氏族典/第528卷 > 《禹州志》 > 郭瑀
## 钦定古今图书集成/明伦汇编/氏族典/第528卷 > 《禹州志》 > 郭瑀

按《晋书郭瑀传》，“瑀字元瑜，敦煌人也。少有超俗之操，
东游张掖，师事郭荷，尽传其业。精通经义，雅辩谈论，
多才艺，善属文。荷卒，瑀服斩衰，庐墓三年。礼毕，隐于
临松薤谷，凿石窟而居，服柏实以轻身，作《春秋墨说》
《孝经错纬》，弟子著录千馀人。及苻氏之末，略阳王穆
起兵酒泉，以应张大豫。遣使召瑀与敦煌索嘏起兵”
五千，运粟三万石，东应王穆，穆以瑀为太府左长史、
军师将军，虽居元佐，而口咏“《黄》老。”穆惑于谗间，西伐
索嘏，瑀谏，穆不从。瑀还酒泉南山赤厓阁，饮气而卒。